《贫居自述 其三十七》
明代·李孔修

且放宽怀度日常，米钱短少著升量。菜根坚韧牙根健，水味清升道味长。

有地便宜栽药品，无田何用办钱粮。山中久住无人识，衣带云霞竹木香。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。